SARL-NUUS SONDAG 30 OKTOBER 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 

GEVORDERDE LISENSIE SLUIT VANAAND BY DIE DEBAT AAN 
2012 ARRL SE HANDBOEK EN ANTENNABOEK NOU BESKIKBAAR 
VERANDERINGS BY DIE DEPARTEMENT VAN KOMMUNIKASIE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


GEVORDERDE LISENSIE SLUIT VANAAND BY DIE DEBAT AAN 


U word uitgenooi om vanaand om 19:30 aan te sluit by die op-die-lug debat op 
die INTEGNET. n Geredigeerde (irrelevante bespreking buite die onderwerp 
verwyder) weergawe van die debat wat by die RTA in Gauteng verlede maand 
gehou is en beskikbaar is op die web vanaf SARL TODAY nuusitem op die 
tuisblad. Jy mag ook jou bydrae per e-pos stuur aan artoday@sarl.org.za voor 
16:00 vandag. 


Klubs word uitgenooi om hul plaaslike herhaler aan die telekonferensienet te 
koppel. Stuur versoeke aan artoday@sarl.org.za voor middag vandag indien dit 
nognie gedoen is nie. 


2012 ARRL SE HANDBOEK EN ANTENNABOEK NOU BESKIKBAAR 


Die hardeband uitgawe van die ARRL-handboek en die nuwe Antennaboek 
is nou vanaf die Suid-Afrikaanse Amateurradio-ontwikkelingstrust per pos- 
bestelling beskikbaar. Bestellings wat teen Maandag 31 Oktober 2011 se 
sluiting van besigheid geplaas is sal op 1 November versend word, bestellings 
wat later geplaas word sal eers op 9 Desember versend word. Volle besonderhede 
van hoe om te bestel en n oorsig van die inhoud van albei boeke kan gevind 
word op www.amateurradio.org.za/BOOKS .htm. 


VERANDERINGS BY DIE DEPARTEMENT VAN KOMMUNIKASIE 


n Aantal joernaliste, wat vir die hoofstroommedia skryf, glo dat van die De- 
partement van Kommunikasie (DOK) se nuwe leierskap verwag kan word om 


die departement met n ystervuis te bedryf. Dina Pule en Tembisa Stella Nd- 
abeni is albei aangestel tydens die kabinetskommeling wat deur President Zuma 
verlede Maandag aangekondig is. Dina is die nuwe Minister van Kommunikasie 
en Stella is haar adjunk. 


Albei vrouens is deur die BD van World Wide Worx, Arthur Goldstuck, en 
n ongenoemde amptenaar, beskryf as “geen nonsies individue wat waarskyn- 
lik die huidige en nuwe strategieë by die DOK en die kommunikasiesektor sal 
implementeer. 


Dina Pule was vroeër die adjunkminister in die Presidensie vir werkverrigting- 
monitering en evaluasie. In n verslag in Business Day is sy deur partylede 
beskryf as synde n bekende “pragmatiese linkse”. Ondanks haar gebrek aan 
kennis en verbinding met die IK'T-sektor met haar oorspronklike aanstelling in 
2009 het Pule naam gemaak in die Mpumalanga Provinsiale Wetgewer waar 
sy heelparty Uitvoerende Komitee aanstellings, met insluiting van veiligheid 
en landbou, gehou het. Met haar redelike hoeveelheid ondervinding in admin- 
istratiewe en organisatoriese rigtings word dit verwag dat sy sal help om die 
departement se sperdatums te bereik. Die mees dringende is die oorskakeling 
van analoog na digitale televisie teen April volgende jaar waaroor sy in 2009 
gewaarsku het dat “Suid-Afrika sal onwaarskynlik die 80% dekkings mikpunt 
vir 2010 en die 100% teiken vir 2011 bereik, indien dit nie ondersteuning van 
industriedeelnemers verkry nie”. 


Stella Ndabeni is ook geen vreemdeling by die DOK nie. Sy was die ANG se 
komiteesweep vir kommunikasie. Sy het in die 2009 verkiesing n LP geword. Sy 
het in aansien gevorder nadat sy uit die nasionale uitvoerende komitee en die 
werkingskomitee van die ANC-jeugliga tydens interne kragstruwelings uitgew- 
erk is. Sy beskryf haarself as “geen-nonsens” persoon op haar Facebookprofiel. 
Ons bron glo dat Ndabeni se uitgesproke natuur die DOK goed sal doen deur te 
reageer op die bekommernisse wat sy mag hê tydens portfoliokomiteevergader- 
ings. 


VS VERSKERP BPL-STEURINGSREËLS MAAR NIE GENOEG SÊ ARRL 


Op 25 Oktober 2011 het die VS se FOG `n tweede Verslag en Bevel vrygestel 
in sy werking nou in sy negende jaar om die reëls vir toegang tot Breëband 
oor Kraglynstelsels (BPL) te aanvaar. Die tweede Verslag en Bevel is die finale 
stap in die Kommissie se poging om te voldoen aan die bevele van die VS Hof 
van Appél vir die Distrik van Columbia, wat in April 2008 beveel het dat die 
FOG die foute wat tydens die aanname van reëls in 2004 aangegaan is, reggestel 
word. Die hof het gereageer op `n petisie vir hersiening gemaak der die ARRL. 
In Julie 2009 het die FGC n Versoek vir Verdere Kommentaar en Kennisgewing 
van Voorgestelde Reëlmaking vrygestel waarin dit `n klein wysiging voorgestel 
het in die metingstandaarde vir die bepaling of BPL-stelsels voldoen aan die 
maksimum toelaatbare vlakke van uitstraling. 


In sy reaksie het die ARRL geargumenteer dat, gekoppel aan n wetenskap- 


lik geldige ekstrapolasiefaktor vir die bepaling van daardie vlakke, verpligtende 
uitkeping van die amateurbande tot die vlak van 45dB onder die algemene uit- 
stralingsperk, die waarskynlikheid van nadelige steurings met amateurstasies sal 
verminder tot n vlak wat sal toelaat dat oorblywende steuring op n gevalle- 
grondslag behandel kan word. Die ARRL het daarop gewys dat hulle versoek 
vir verpligte verlaging slegs die beste praktyke van die BPL-industrie weerspieël. 


Die kommissie het besluit om nie hul eie voorstel te aanvaar nie en het ook 
geweier om die ARRL se versoek te aanvaar. U kan die volledige storie in die 
“Members -afdeling van die SARL-web lees. 


KOMPETISIENUUS 


Kom sluit aan by die pret wat gedurende die dde RADAR-kompetisie wat op 
Saterdag 5 November 2011 gehou gaan word (Sien die ” Blouboek vir besonder- 
hede). Hierdie kompetisie is vir almal, by die huis, mobiel of in die veld. Neem 
die uitdaging op en dra, jou toerusting vir slegs een kilometer voor jy jou stasie 
in die veld oprig en verdien ekstra punte vir jou moeite. Die klem is op die 
pret wat jy kan hê. Hierdie kompetisie is daar om jou eie gereedheid te toets 
in moeilike omstandighede. Reken asseblief daarop om vir die hele tydperk van 
die kompetisie (14:00 tot 20:00) bedrywig te wees. Neem asseblief goeie fotos 
van jou opstelling en stuur hulle saam met, jou logstaat. 


Uitslae van die tweede been van die 80 m @OSO-partytjie gehou op 6 Oktober 
2011. 


Daar was 66 stasies op die lug met afdelings as volg verteenwoordig: Afd 1 14 
Afd ?2 1Afd3 ?2Afd4 7Afd5 10 Afd 6 30 Swaziland 1 Namibië -1 


Puntetellings is: 1ste Christo, ZS3R 405 punte 2de Pieter, ZS6XT 400 punte 
3de Dawn, ZSSME 365 punte 


Gekombineerde resultate vir albei bene: 


1 ste Pieter, ZS6XT 910 punte 2 de ZSASRK 550 punte 3de Dawn, ZS5ME 525 
punte 


Gelukwense aan die wenners. Die volledige resultate sal in “HF Happenings 
verskyn. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak effens laer 
as laasweek maar nog steeds baie gunstig vir HF kommunikasie gaan wees. Dit 
is as gevolg van die groot getal sonvlekke wat tans sigbaar is. Vir diegene wat 
hulle eie frekwensievoorspellings doen, is die verwagte effektiewe sonvlektelling 
vir die week ongeveer 78. 


20 tot 10 m gaan pret wees met verskeie openinge gedurende die verloop van 
die dag. Die hoër bande sal tipies eerste oopmaak om dan later deur die laer 
bande gevolg te word. 


Besoek gerus www.spaceweather.co.za vir meer inligting. 
DAGBOEK VAN GEBEURE 


VANAAND 30 Oktober - Integnet om 19:30 oor die gevorderde lisensie. Tot 
31 Oktober - ZL-stasies met ZM-voorvoegsels en ZLARUGBY en ZL6RWGC op 
die lug. 4/6 November - AMSAT NA se ruimtesimposium in San Jose, Kali- 
fornië. 5 November 4de SARL RaDAR kompetisie van 14:00 tot 20:00 SAT. 
13 November - Pears HF-kompetisie 12:00 tot 16:00 UTC. 19/20 November - 
SARL-velddagkompetisie. 27 November - GG-been van 80 m klubkompetisie. 
27 November - Digitale kompetisie. 30 November - Laaste dag vir insending 
van logstate vir PEARS HF DX-ekspedisie. 31 Januarie 2012 - Laaste dag 
vir insending van nominasies vir SARL-Raadslede en mosies vir die SARL se 
AJV in 2012. 31 Januarie 2012 - Sluitingsdatum vir insending van voorgestelde 
aanbiedings vir SA AMSAT se Ruimtesimposium. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 16:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Gustav, ZSGBWN. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


